# data[].attributes.attachment_caption
Tugasan hari ini. Sila berikan buah fikiran anda.

# data[].attributes.body
1. Saya berminat menggunakan Canva dan Gimkit. Canva memudahkan penyediaan bahan pengajaran visual yang menarik, manakala Gimkit menjadikan pembelajaran lebih interaktif melalui kuiz berbentuk permainan.

2. Canva boleh digunakan untuk membuat slaid, poster, dan infografik yang membantu pemahaman pelajar. Gimkit pula sesuai untuk ulangkaji topik melalui kuiz interaktif yang menyeronokkan.

3. Cabaran termasuk kekangan internet dan kurang mahir guna aplikasi. Solusinya ialah memberi latihan asas kepada pelajar serta menyediakan bahan alternatif luar talian jika perlu.

# data[].attributes.body
1. Apakah teknologi digital yang anda minat gunakan?

Saya berminat untuk menggunakan Kahoot! sebagai teknologi digital dalam Pengajaran dan Pembelajaran (PdP).Kahoot! pula merupakan platform interaktif berasaskan kuiz yang menjadikan pembelajaran lebih menyeronokkan dan kompetitif.

2. Bagaimana ia boleh digunakan dalam PdP?

Kahoot! sesuai digunakan sebagai aktiviti pemula (set induksi) atau penilaian akhir, di mana guru boleh menilai kefahaman murid secara masa nyata melalui kuiz interaktif. Kedua-dua teknologi ini dapat meningkatkan keterlibatan murid dan menggalakkan pembelajaran kendiri.

3. Apakah cabaran yang anda jangka dan solusi cadangan?

Antara cabaran yang dijangka ialah akses murid terhadap peranti dan internet, serta tahap literasi digital yang berbeza dalam kalangan guru dan murid. Selain itu, gangguan perhatian semasa penggunaan teknologi juga boleh berlaku.
Sebagai solusi, pihak sekolah boleh menyediakan peranti pinjaman dan akses internet asas kepada murid yang memerlukan. Guru pula perlu diberi latihan berkala dalam penggunaan teknologi PdP. Untuk mengatasi isu gangguan perhatian, aktiviti PdP haruslah dirancang dengan elemen interaktif dan pendekatan berpusatkan murid agar mereka kekal fokus dan bermotivasi.

# data[].attributes.body
Saya berminat menggunakan Google Classroom dan Padlet kerana ia mudah digunakan, interaktif dan sesuai untuk mengurus tugasan serta memberi maklum balas kepada pelajar dengan cepat.

Google Classroom membolehkan guru memuat naik bahan pengajaran, memberi tugasan, dan menyemak hasil kerja pelajar secara dalam talian. Cabaran yang dijangka ialah pelajar kurang mahir menggunakan platform digital dan cadangan solusi guru menggunakan pendekatan pembelajaran bercampur (blended learning) bagi mengimbangi PdP dalam talian dan bersemuka.

# data[].attributes.body
1. saya minat menggunakan Google Classroom sebagai teknologi digital dalam pembelajaran dan pengajaran (PdP). Platform ini bukan sahaja mudah digunakan, malah ia juga membolehkan guru dan pelajar berinteraksi secara berkesan dalam talian

2. Google Classroom boleh digunakan untuk mengurus tugasan, menyebarkan bahan pembelajaran, dan melaksanakan kuiz secara dalam talian. Guru boleh memuat naik video, nota, dan pautan sumber luar kepada pelajar dengan mudah

3. Cabaran utama ialah akses kepada peranti dan internet terutama bagi pelajar luar bandar. Selain itu, terdapat juga cabaran dari segi literasi digital dalam kalangan pelajar dan sebilangan guru.

4. solusi :

-Sekolah dan KPM boleh menyediakan pinjaman peranti kepada pelajar yang memerlukan.

-Latihan berkala tentang penggunaan teknologi digital harus diberikan kepada guru dan pelajar.

-PdP boleh dirancang secara fleksibel, seperti membenarkan pelajar memuat turun bahan untuk belajar secara luar talian.

# data[].attributes.body
1. Saya berminat menggunakan Jamboard dan Edpuzzle dalam PdP. Kedua-dua aplikasi ini bersifat interaktif dan sangat sesuai untuk pembelajaran abad ke-21 yang menekankan elemen kolaborasi dan pemikiran kritis.

2. a) Jamboard (oleh Google) ialah papan putih digital yang membolehkan guru dan pelajar bekerjasama dalam masa nyata. Ia boleh digunakan untuk aktiviti brainstorming, peta minda, kuiz interaktif, dan aktiviti kumpulan walaupun secara dalam talian.

b) Edpuzzle pula membolehkan guru memuat naik video pembelajaran dan menambah soalan, kuiz atau nota pada video tersebut. Ini menjadikan PdP lebih fokus, menarik dan mudah untuk guru menilai pemahaman pelajar secara individu.

3. a) Cabarannya ialah sesetengah pelajar mungkin pasif apabila bekerja secara dalam talian.Selain itu, masalah teknikal seperti video lambat dimuat naik atau kesukaran akses aplikasi juga boleh berlaku ketika menggunakan aplikasi tersebut dalam kelas semasa pdp.Akhir sekali, guru mungkin kurang kreativiti untuk mencipta aktiviti menarik dengan aplikasi ini.

3. b) Galakkan pelajar untuk memimpin perbincangan dalam Jamboard contohnya sebagai fasilitator mini. Guru juga boleh memastikan bahan PdP bersaiz ringan dan mesra peranti mudah alih. Guru boleh berkongsi sumber seperti template Jamboard atau contoh video Edpuzzle melalui komuniti dalam talian guru-guru.

# data[].attributes.body
1. Saya amat berminat menggunakan Google Sites sebagai teknologi digital pilihan. Platform ini bukan sahaja mudah digunakan, malah membolehkan saya membina satu laman pembelajaran yang interaktif, mesra pengguna dan sesuai untuk pelbagai peringkat murid. Saya juga boleh menyusun nota, latihan, video, permainan dan sumber lain dalam satu tempat yang kemas dan teratur.

2. Murid boleh mengakses bahan bila-bila masa dan belajar mengikut kadar mereka sendiri (self-paced learning).

3. Guru boleh sediakan latihan interaktif menggunakan pautan dari Wordwall, Google Form atau Quizizz dalam laman itu.

4. Saya boleh merujuk kembali nota penting menjelang ujian atau peperiksaan.

5. Cabaran yang dijangka:

Kurang kemahiran guru/murid dalam mengakses atau membina bahan digital.

Masalah capaian internet terutama di kawasan luar bandar.

Gangguan tumpuan apabila murid terlalu banyak akses kepada teknologi lain semasa belajar.

Solusi cadangan:

Adakan latihan asas digital kepada guru dan murid supaya mereka lebih yakin menggunakan platform seperti Google Sites.

Sediakan bahan yang boleh dimuat turun (offline) untuk kawasan yang mempunyai masalah internet.

Gunakan kaedah gamifikasi atau visual yang menarik untuk kekalkan tumpuan murid dalam pembelajaran digital.

# data[].attributes.body
1. ChatGPT.

2. Dengan memberikan idea mengikut kehendak kita.

3. Pelajar terlalu bergantung kepada idea ChatGPT dan mengurangkan kemampuan mereka dalam kemahiran kritikal. Solusinya adalah dengan menapis konteks dan idea yang diberikan oleh ‘AI’ dan melatih kemahiran berfikir secara kritikal atau memperbanyakkan latihan KBAT.

# data[].attributes.body
1. Apakah teknologi digital yang anda minat gunakan?

Saya sangat berminat untuk menggunakan Google Classroom dalam proses Pengajaran dan Pembelajaran (PdP). Hal ini kerana platform Google Classroom sangat mesra pengguna dan mudah diakses oleh guru dan murid melalui komputer atau telefon pintar. Bukan itu sahaja, platform ini juga berintegrasi dengan pelbagai aplikasi Google seperti Google Docs, Google Slides dan Google Meet, menjadikannya satu ekosistem yang lengkap untuk PdP digital.

2. Bagaimana ia boleh digunakan dalam PdP?

Google Classroom boleh digunakan untuk:

·         Mengurus tugasan dan latihan – Guru boleh memuat naik kerja rumah atau latihan, dan murid boleh menghantar semula tugasan secara dalam talian.

·         Interaksi dan kolaborasi – Melalui ruang komen atau Google Meet, murid boleh berbincang dan bertanya soalan secara langsung.

·         Pembelajaran kendiri – Murid boleh mengakses bahan PdP seperti video, nota atau pautan interaktif pada bila-bila masa.

·         Penilaian – Guru boleh memberikan kuiz menggunakan Google Forms dan merekod keputusan secara automatik.

3. Apakah cabaran yang anda jangka dan solusi cadangan?

Salah satu cabaran ialah kesukaran akses kepada peranti dan internet. Hal ini kerana tidak semua murid yang mempunyai peranti digital atau capaian internet stabil di rumah.

Oleh itu, pihak sekolah boleh menyediakan bilik ICT atau pinjaman peranti kepada murid. Sebagai contoh, menggunakan bahan offline seperti modul bercetak sebagai sokongan.

# data[].attributes.body
1. Saya sangat berminat menggunakan Canva, iaitu satu platform reka bentuk grafik digital yang mesra pengguna. Canva membolehkan saya menghasilkan bahan visual seperti slaid pembentangan, infografik, video pendek, poster dan pelbagai lagi dengan mudah dan menarik.

2. Dalam konteks PdP, Canva sangat berguna untuk:

Mencipta bahan bantu mengajar seperti slaid interaktif dan infografik yang membantu pelajar memahami isi pelajaran dengan lebih visual.

Menyerlahkan kreativiti pelajar, contohnya dengan tugasan mereka bentuk poster, komik pendidikan atau video pendek berkaitan topik pembelajaran.

Menggalakkan pembelajaran kendiri kerana pelajar boleh meneroka Canva secara individu dan membina keyakinan dalam menggunakan teknologi.

Menjadikan PdP lebih menarik dan tidak membosankan, terutamanya dalam subjek yang bersifat teori atau abstrak.

3. Beberapa cabaran yang mungkin timbul termasuk:

Kekangan capaian internet atau peranti dalam kalangan pelajar.
Solusi: Guru boleh menyediakan bahan dalam bentuk PDF atau gambar yang boleh dimuat turun lebih awal supaya pelajar tidak perlu dalam talian sepanjang masa.

Tahap penguasaan teknologi yang berbeza antara pelajar.
Solusi: Sediakan panduan asas atau tutorial ringkas dalam bentuk video untuk membantu pelajar baharu. Galakkan kerja berpasukan supaya pelajar boleh saling bantu.

Masa yang terhad untuk menghasilkan bahan berkualiti.
Solusi: Gunakan templat sedia ada di Canva yang boleh diubah suai dengan cepat dan mudah.

# data[].attributes.body
1. Apakah teknologi digital yang anda minat gunakan?

Saya amat berminat menggunakan Wordwall sebagai salah satu teknologi digital dalam sesi Pengajaran dan Pembelajaran (PdP). Platform ini membolehkan saya mencipta pelbagai aktiviti interaktif seperti kuiz, roda putaran, padanan perkataan, dan teka silang kata yang boleh disesuaikan mengikut tahap murid.

2. Bagaimana ia boleh digunakan dalam PdP?

Wordwall dapat digunakan untuk meningkatkan penglibatan murid secara aktif, sama ada secara individu mahupun berkumpulan. Dalam PdP, saya sering menggunakannya sebagai:

Set induksi untuk menarik minat murid pada permulaan kelas,

Latihan pengukuhan selepas sesi pengajaran bagi menguji kefahaman,

Penilaian formatif yang menyeronokkan dan tidak membebankan murid.
Contohnya, dalam mata pelajaran Bahasa Inggeris Tahun 2, saya membina aktiviti “Matching Words to Pictures” bagi tajuk Free Time yang membantu murid menguasai kosa kata melalui pendekatan visual dan kinestetik.

3. Apakah cabaran yang anda jangka dan solusi cadangan?

Cabaran:

a) Akses Internet dan Peranti Tidak Stabil

Sesetengah murid tidak mempunyai peranti sendiri atau capaian internet yang baik di rumah.

b) Tahap Celik Digital Murid yang Berbeza

Murid di peringkat rendah mungkin sukar memahami arahan atau cara menggunakan platform dengan betul.

c) Guru Kurang Mahir dalam Reka Bentuk Aktiviti Digital

Ada guru masih belum biasa menghasilkan aktiviti kreatif yang sesuai dengan objektif pembelajaran.

Solusi Cadangan:

Gunakan mod luar talian (offline) apabila boleh. Wordwall membenarkan aktiviti dicetak, jadi murid masih boleh berlatih walaupun tanpa internet.

Latihan bertahap untuk murid tentang cara menggunakan teknologi, contohnya sesi tunjuk cara di awal tahun.

Latihan dalaman dan komuniti pembelajaran profesional (PLC) untuk guru agar mereka dapat berkongsi idea dan kemahiran membina aktiviti digital yang berkesan.

Pilih reka bentuk aktiviti mesra pengguna, ringkas, dan menarik supaya murid tidak cepat bosan atau keliru.

# data[].attributes.body
saya minat menggunakan canva kerana banyak kegunaan seperti mencipta poster, infografik, presentation, video, bahan bantu mengajar dan banyak lagi. Ianya percuma, banyak template sedia ada boleh digunakan, kalau guna pro dapat lebih banyak kelebihan.

Cara penggunaan dalam pembelajaran:

Mencipta infografik, slide pembentangan dengan visual yang menarik, boleh buat projek kreatif seperti komik digital, game dan folio. Boleh berkolaborasi dengan rakan ii. Buat kerja bersama secara online.

Cabaran dan solusi cadangan:

1.Murid kurang mahir dalam reka bentuk. Boleh gunakan tenmplate sedia ada.

2.Masalah akses internet. Muat turun bahan untuk digunakan offline.

3.guru tidak mahir menggunakan canva. Ikuti kursus asas canva.

# data[].attributes.body
1. Copilot

2. Dalam konteks Pengajaran dan Pembelajaran (PdP), teknologi Copilot boleh dimanfaatkan oleh guru dan murid bagi meningkatkan keberkesanan proses pembelajaran. Sebagai contoh, guru boleh menggunakannya untuk menjana lembaran kerja, soalan kuiz, dan merangka rancangan pengajaran dengan lebih cepat dan sistematik. Bagi murid pula, Copilot boleh membantu menjelaskan konsep yang sukar difahami, memberi cadangan penulisan, atau menyemak semula hasil kerja mereka secara serta-merta. Selain itu, Copilot juga boleh bertindak sebagai alat sokongan pembelajaran kendiri, di mana murid boleh bertanya soalan dan menerima maklum balas secara langsung, seterusnya meningkatkan kefahaman mereka terhadap sesuatu topik.

3. Walaupun teknologi Copilot sangat berguna, terdapat beberapa cabaran yang mungkin timbul dalam penggunaannya dalam PdP. Antaranya ialah kebimbangan terhadap kebergantungan murid kepada AI, yang boleh menjejaskan perkembangan kemahiran berfikir kritis dan penyelesaian masalah secara kendiri. Selain itu, Copilot kadangkala mungkin menjana maklumat yang kurang tepat atau tidak sejajar dengan silibus. Guru juga mungkin menghadapi kesukaran untuk mengintegrasikan teknologi ini dalam PdP jika kurang pendedahan dan latihan. Sebagai solusi, penggunaan Copilot perlu disertai dengan panduan jelas tentang etika penggunaan, pemantauan oleh guru, dan latihan profesional berkaitan teknologi ini supaya ia dapat dimanfaatkan secara optimum tanpa mengabaikan objektif pendidikan sebenar.

# data[].attributes.body
1. Apakah teknologi digital yang anda minat gunakan?

Saya berminat untuk menggunakan platform Genially yang menggabungkan elemen visual, animasi, dan pautan interaktif yang menjadikan kandungan pembelajaran lebih menarik.

2. Bagaimana ia boleh digunakan dalam PdP?

Genially boleh digunakan dalam proses Pengajaran dan Pembelajaran (PdP) sebagai satu kaedah pembelajaran berasaskan aktiviti interaktif. Contohnya, guru boleh membina permainan pendidikan berasaskan topik yang sedang diajar.

3. Apakah cabaran yang anda jangka dan solusi cadangan?

Kekangan kemudahan teknologi, seperti kekurangan peranti digital atau sambungan internet yang lemah di sesetengah kawasan, khususnya sekolah luar bandar. Maka, sesi latihan atau bengkel profesionalisme guru tentang penggunaan Genially perlu dilaksanakan secara berkala.

# data[].attributes.body
Quizizz

Bagaimana Quizizz boleh digunakan dalam PdP:

Penilaian Formatif Secara Interaktif, iaitu guru boleh mencipta kuiz dalam bentuk permainan untuk menilai kefahaman pelajar secara serta-merta.

Aktiviti Ulangkaji yang Menyeronokkan

Pemantauan Kemajuan Pelajar

Cabaran yang Dijangka:

1. Akses Peranti & Internet

Tidak semua pelajar mempunyai peranti sendiri atau capaian internet stabil.

2. Kekangan Masa Guru dalam menghasilkan bahan atau kuiz digital mungkin memerlukan masa tambahan.

Solusi Cadangan:

1. Gunakan Secara Bergilir

Laksanakan aktiviti berasaskan Quizizz atau Canva secara berkumpulan agar tidak semua pelajar perlu peranti sendiri.

2. Guna Template Sedia Ada

Canva menyediakan templat siap guna yang boleh menjimatkan masa guru.

# data[].attributes.attachment_link.title
Blue Minimalist Cyber Safety Tips Poster

# data[].attributes.body
1. Saya minat menggunakan ChatGPT dan Canva.

2. ChatGPT boleh digunakan untuk mencari sumber rujukan dan maklumat dengan cepat. Contohnya, pelajar boleh bertanya, "Terangkan fotosintesis dengan mudah." Seterusnya, ChatGPT boleh membantu guru menyediakan rancangan pengajaran harian, aktiviti pembelajaran, atau soalan kuiz dengan pantas. Sebagai contoh, guru bertanya, “Bina rancangan pengajaran untuk topik Peribahasa Tahun 5."

Canva pula boleh digunakan untuk membina bahan pengajaran visual seperti slide pembentangan poster dan infografik. Contohnya, mencipta infografik tentang proses kitar air untuk Sains Tahun 4. Selain itu, banyak projek berasaskan pelajar (PBL) boleh dilakukan. Contohnya, pelajar menyiapkan tugasan berbentuk digital sepert portfolio, peta minda dan pembentangan yang sesuai untuk subjek seperti RBT dan sejarah.

3. Antara cabaran dalam penggunaan teknologi digital tersebut ialah kekakangan akses peranti dan internet. Tidak semua murid mempunyai akses kepada komputer, tablet, atau capaian internet yang stabil terutama di kawasan pedalaman. Solusi yang dicadangkan ialah sekolah boleh menyediakan pusat sumber ICT dengan kemudahan peranti untuk kegunaan murid secara bergilir. Seterusnya, ada kemungkinan penyalahgunaan kandungan ChatGPT. Pelajar mungkin terlalu bergantung kepada ChatGPT dan menyalin kandungan tanpa memahami atau menggunakan maklumat yang tidak disemak kesahihannya. Cabaran ini boleh diatasi dengan cara guru membimbing pelajar menilai maklumat, menyemak fakta dan menggalakkan penyesuaian isi mengikut kefahaman sendiri.

# data[].attributes.body
Dayana binti Shahlan

1. Apakah teknologi digital yang anda minat gunakan?

Saya amat berminat menggunakan Google Sites sebagai satu platform pembelajaran digital. Ia membolehkan saya membina laman web pembelajaran interaktif yang mesra pengguna, menarik, dan mudah diakses oleh pelajar pada bila-bila masa. Selain itu, saya juga meminati penggunaan Padlet dan Kahoot! kerana ciri-cirinya yang sesuai untuk pembelajaran kolaboratif dan pengukuhan konsep secara gamified.

2. Bagaimana ia boleh digunakan dalam PdP?

Google Sites boleh digunakan untuk:

Menyediakan pembelajaran kendiri melalui video, lembaran kerja, kuiz dan pautan interaktif.

Menyusun kandungan pembelajaran mengikut unit atau tema agar lebih teratur dan mudah dicapai.

Meningkatkan keterlibatan murid kerana laman tersebut boleh disesuaikan dengan tema yang menarik, gambar, video, serta elemen interaktif.

Padlet pula boleh digunakan untuk:

Aktiviti brainstorming atau kolaborasi secara masa nyata.

Mengumpulkan tugasan pelajar dalam bentuk teks, imej, audio, atau video.

Kahoot! boleh digunakan sebagai:

Alat penilaian formatif yang menyeronokkan dan bersifat kompetitif.

Ulangan pelajaran dalam bentuk kuiz interaktif yang dapat menarik minat pelajar.

3. Apakah cabaran yang anda jangka dan solusi cadangan?

Cabaran 1: Akses kepada peranti dan internet
Sebilangan murid mungkin tidak mempunyai gajet sendiri atau liputan internet yang stabil, terutamanya di kawasan luar bandar.

Solusi:

Sediakan alternatif berbentuk offline seperti salinan bercetak untuk murid yang memerlukan.

Laksanakan PdP berasaskan blended learning yang menggabungkan aktiviti digital dan tradisional.

Cabaran 2: Tahap penguasaan teknologi dalam kalangan guru dan murid
Ada guru atau murid yang kurang mahir menggunakan teknologi atau berasa tidak yakin.

Solusi:

Beri latihan secara berterusan kepada guru dan murid dalam penggunaan platform tertentu.

Gunakan teknologi yang mudah dan mesra pengguna serta lakukan sesi amali bersama-sama di dalam kelas.

Cabaran 3: Kesukaran menyelia aktiviti digital dengan berkesan
Guru mungkin sukar memantau semua murid semasa menggunakan teknologi, terutamanya jika melibatkan aktiviti dalam talian.

Solusi:

Gunakan platform yang mempunyai dashboard pemantauan seperti Google Classroom.

Tetapkan peraturan dan masa tertentu untuk penggunaan teknologi, serta beri tugasan yang jelas dan berstruktur.

# data[].attributes.body
1. Saya amat berminat menggunakan Google Slides dan Canva kerana ia mudah digunakan, interaktif, dan mempunyai banyak templat menarik untuk membuat pembentangan atau bahan pembelajaran yang kreatif.

2.

Google Slides boleh digunakan oleh guru dan murid untuk membentangkan isi pelajaran secara visual dan tersusun. Ia juga boleh digunakan untuk aktiviti kolaboratif dalam kumpulan secara dalam talian.

Canva pula sesuai untuk menghasilkan infografik, nota bergambar, poster pembelajaran, dan juga bahan kuiz interaktif. Ia membantu menjadikan PdP lebih menarik dan mudah difahami, terutamanya untuk murid visual.

3.

Cabaran yang dijangka:

Sambungan internet yang lemah atau tidak stabil.

Sesetengah pelajar tidak mahir menggunakan platform digital.

Masa yang lama diperlukan untuk merancang dan menghasilkan bahan visual.

Solusi cadangan:

Sediakan bahan secara offline (muat turun awal atau cetakan) sebagai alternatif.

Adakan sesi latihan ringkas untuk pelajar atau rakan guru menggunakan teknologi tersebut.

Gunakan templat sedia ada untuk menjimatkan masa dan memudahkan proses reka bentuk.

# data[].attributes.body
1. Apakah teknologi digital yang anda minat gunakan?

Saya amat berminat menggunakan Kahoot!, iaitu sebuah platform kuiz interaktif yang membolehkan guru dan pelajar bermain serta belajar dalam suasana yang menyeronokkan dan kompetitif. Saya juga tertarik dengan penggunaan Google Classroom kerana ia memudahkan pengurusan tugasan dan komunikasi antara guru dan pelajar.

---

2. Bagaimana ia boleh digunakan dalam PdP?

Kahoot! boleh digunakan dalam PdP untuk menguji kefahaman pelajar secara segera selepas sesuatu topik diajar. Ia juga boleh menjadi aktiviti pemula atau penutup bagi menarik minat pelajar. Selain itu, Google Classroom memudahkan guru memberi tugasan, berkongsi bahan PdP, memberi maklum balas dan membina komunikasi secara maya. Ini menjadikan proses pengajaran lebih fleksibel dan teratur, terutamanya dalam konteks PdPR atau pembelajaran hibrid.

---

3. Apakah cabaran yang anda jangka dan solusi cadangan?

Antara cabaran yang dijangka ialah:

Akses kepada peranti dan internet yang tidak stabil, terutamanya di kawasan luar bandar.

Kekurangan kemahiran digital dalam kalangan guru atau pelajar.

Pelajar kurang fokus semasa aktiviti dalam talian jika tidak dipantau.

Solusi yang dicadangkan:

Sekolah dan pihak berwajib perlu menyediakan kemudahan infrastruktur asas seperti Wi-Fi dan pinjaman peranti.

Mengadakan latihan berkala untuk guru dan pelajar dalam menggunakan teknologi digital secara efektif.

Merancang PdP yang seimbang – menggunakan teknologi dengan bijak, bukan semata-mata untuk hiburan, tetapi juga mendidik, dan digabungkan dengan aktiviti bersemuka atau manual bila sesuai.